b'\n_START_ARTICLE_\nNick Leavey\n_START_SECTION_\nResultater\n_START_PARAGRAPH_\nHans f\xc3\xb8rste store mesterskap som senior var EM i friidrett innend\xc3\xb8rs 2009 i Torino. Det britiske laget, som bestod av Richard Buck, Nick Leavey, Nigel Levine og Philip Taylor, l\xc3\xb8p p\xc3\xa5 3.07,04, og fikk s\xc3\xb8lv bak Italia. Storbritannia og Polen fikk samme tid, men Polen ble tildelt tredjeplassen. Han deltok ogs\xc3\xa5 p\xc3\xa5 400 meter individuelt, der han ble sl\xc3\xa5tt ut i semifinalen. Han kom p\xc3\xa5 fjerdeplass i sitt heat, med tiden 47,93. _NEWLINE_I 2010 vant Leavey en bronsemedalje med det britiske stafettlaget p\xc3\xa5 4x400 meter ved Samveldelekene i New Delhi. De andre p\xc3\xa5 det britiske laget som l\xc3\xb8p finalen var Conrad Williams, Richard Yates og Robert Tobin, men David Hughes og Graham Hedman deltok i kvalifiseringsheatet, og fikk ogs\xc3\xa5 medalje._NEWLINE_I 2011 deltok han kun p\xc3\xa5 4 x 400 meter stafett ved innend\xc3\xb8rs-EM i Paris, og det britiske laget vant s\xc3\xb8lv p\xc3\xa5 4 x 400 meter bak Frankrike. De andre p\xc3\xa5 det britiske laget denne gangen var Nigel Levine, Richard Strachan og Richard Buck.'